Trondheim 28. juni 2016

**Protokoll kretsstyremøte nr 3 2016-2018**

Tilstede: Terje Roel, May Romundstad, Olav Noteng, Christine Dahl, Rune Hagen, Maria Bergsrønning Tanemsmo og Ståle Vaag(Skype)

Forfall: Bjørn Åge Berntsen og Torhild Aarbergsbotten

Adm: Anders Hoff og Kjell Bjarne Helland

Sted: Idrettens Hus/Ingvald Ystgaardsvei

Tid: Mandag, 27. juni 2016

**Saksliste kretsstyremøte nr. 3 2016-2018**

Sak 13/16-18 Protokoller

Sak 14/16-18 Referat og orienteringssaker

Sak 15/16-18 Fra virksomhetsplan – delmål- tiltak 2016-2018

Sak 16/16-18 Forslag organisering styrearbeid

Sak 17/16-18 Representasjon Sør-Trøndelag Idrettskrets

Sak 18/16-18 Eierskapsstrategi Sør-Trøndelag Idrettskrets

Sak 19/16-18 Møteplan

**Kommentar til innkallingen:**

Ingen

**Kommentar til sakslista:**

Ingen

**Sør-Trøndelag idrettskrets**

Terje Roel

Møteleder

# Sak 13/16-18 Protokoller

**Saksvedlegg**

1. Protokoll KS møte nr. 2 2016-2018 datert 25. mai 2016

**Organisasjonssjefens innstilling til vedtak**

Protokollen godkjennes

**Vedtak:**

**Som innstilling. Vedtaket var enstemmig.**

# Sak 14/16-18 Referat og orienteringssaker

1. Trondheim Idrettsklinikk AS
2. Energismarte Idrettsanlegg
3. Status utredning NTIK og STIK
4. Tilsvar Utviklingsplaner
5. Neste styremøte

**Organisasjonssjefens innstilling til vedtak:**

Referat- og orienteringssaker tatt til etterretning

**Vedtak:**

**Referatsakene tatt til etterretning.**

**a)Gaute Sunde, daglig leder i Trondheim Idrettsklinikk AS, vil komme og gi en orientering om selskapet i styremøte i august 2016.**

**b)Gjennomført møte med Orkdal kommune sammen med Idrettsrådet i Orkdal. Her deltok Bjørn Aas(SIAT) og Kjell Bjarne Helland(STIK). Orkdal kommune ansatt ny rådmann – Ingvild Kvernmo og prosjektet da presentert for henne og kommunen.**

**c)Det ble gitt orientering fra første møte som ble gjennomført 6. juni 2016. Det er sendt brev til den nyopprettede Fellesnemnda(Nord- og Sør Trøndelag Fylkeskommune) med bakgrunn i den prosess IK’ene er i gang med og at de blir et felles høringspunkt i de saker som angår idretten i den nye regionen. Neste møte gjennomføres 30. august 2016.**

**d)Tilsvar Utviklingsplaner(Barn, og ungdomsidrett, Voksenidrett, Idrett for mennesker med funksjonsnedsettelser og Organisasjon) oversendt NIF Organisasjon i henhold til hørigsfrist 20. juni 2016.**

**e) Neste styremøte mandag 29. august 2016 kl 16.30-20.00- Idrettens Hus/Ingvald Ystgaardsvei.**

# Sak 15/16-18 Fra virksomhetsplan – delmål – tiltak 2016-2018

**Saksvedlegg**

a)Forslag delmål-tiltak Virksomhetsplan - Idrettsorganisasjon

b)Forslag delmål-tiltak Virksomhetsplan – Finansiering og rammebetingelser

**Saksfremlegg**

Sør Trøndelag Idrettskrets arrangerte sitt kretsting 23. april 2016. En av de sakene som ble behandlet var ny Virksomhetsplan 2016-2018. Det er her laget et forslag til delmål og tiltak for perioden april 2016- og til april 2017. Bakgrunnen for at man har valgt denne tidslinjen er at dette vil være den perioden styret er valgt for og således står til ansvar for.

Tiltak for perioden april 2017 og april 2018 vil bli lagt frem for styret til behandling i mars 2017. Administrasjonen foreslår at man gir en status på tiltaksplan i hvert kvartal.

Forslaget vil bli gjennomgått i styremøte.

**Organisasjonssjefens innstilling til vedtak**

Delmål og tiltaksplan vedtatt med noen korrigeringer.

**Vedtak:**

**Innspillene på innhold, tiltak og struktur legges frem for ny behandling i styremøte i august 2016.**

# Sak 16/16-18 Forslag organisering styrearbeidet

**Saksvedlegg**

Ingen

**Saksfremlegg**

Det nye styret tiltrodde 23. april 2016. Man har i perioden fra tiltredelses tidspunktet og frem til nå behandlet ordinære styresaker og i tillegg fått en gjennomgang NIF’s lovverk knyttet til styrearbeidet, norsk idretts struktur og ansvarslinjer samt hierarkiet i plan og avtaleverk.

Virksomhetsplan for 2016-2018 er en av de sakene som styret er satt til å iverksette/gjennomføre i denne perioden.

Man har i sak 15/16-18 behandlet de tiltak som skal iverksettes for første del av perioden (april 2016- april 2017).

I denne saken vil man foreslå hvordan styrets arbeide kan organiseres.

Man har nå i flere styreperioder hatt en ren utvalgsstruktur i styrearbeidet. Erfaringene med dette har variert fra veldig bra til ikke så bra. Definering av innhold, mandat og forventninger har vært det som har blitt fremmet som mangelfull der hvor ting ikke har fungert så godt.

Vårt forslag denne gangen er basert på en variasjon mellom rene utvalg, ressursgrupper og forum.

**1)Ungdomsutvalg**

Dette har man hatt i STIK i de to siste periodene. Utvalget har bestått av personer under 25 år. Disse har utvalgets leder og Maj Elin Svendahl (administrativ støtte fra STIK) plukket ut basert på personer som ønsker å bidra ekstra. 2016 er Ungdommens Idrettsår, og en av idrettens største utfordringer er å beholde ungdommen. Ungdomsutvalget fra forrige tingperiode har også spurt om mulighet til å få bli med å jobbe videre også i denne perioden.

Vi mener derfor av flere grunner at det vil være nødvendig å videreføre dette arbeidet.

Hovedoppgavene til dette utvalget vil være å jobbe videre med tematikken hvordan rekruttere nye, beholde og videreutvikle ungdommer i norsk idrett. I tillegg videreutvikle samarbeidet med andre frivillige organisasjoner som også jobber med samme aldersgruppe. Temamøter, kurs og samlinger kan være tiltak som iverksettes.

**2)Ressursgruppe folkehelse**

Idretten driver folkehelse hver eneste dag, men bruker sjelden dette som begrep. Vi foreslår at man etablerer en ressursgruppe hvor noen kan være faste i gruppen, mens andre blir involvert på ulike tema. Tema kan for eksempel være –hvordan bygge ned barrierer for deltagelse (for eksempel funksjonsnedsettelse, etnisk opprinnelse, seksuell legning, økonomi, mobbing/trakassering), skole og 60 min fysisk aktivitet pr dag, fysiske skolesekken og ernæring.

Vi foreslår her at man velger tema som man vil fokusere sterkere og at man etablerer grupper ut ifra ønsket bakgrunn fra de involverte. Arrangere klubbmøter, krets- og idrettsrådmøter, kobles opp mot arrangement (for eksempel VM2023) kan være tiltak som iverksettes.

I tillegg foreslås det at man innleder samtaler med Nord-Trøndelag Idrettskrets som har Folkehelse som en av sine viktigste arbeidsoppgaver. Formålet med dette er blant annet å utveksle erfaringer.

**3)Særkretsforum for små- og mellomstore særkretser/regioner**

Sør-Trøndelag Idrettskrets er paraplyorganisasjonen for all idrett i Sør-Trøndelag og i tillegg Rindal kommune. Det er ikke mange felles møtearenaer som er etablert her bortsett fra Idrettskretstinget, ledermøte og ved kursinvitasjoner. Administrasjonen etablert i forrige periode et eget forum for disse, og det er gjennomført 2 møter allerede. Tilbakemeldingene har vært meget positive. De fleste som deltar her har frivillige verv og er ikke ansatt i sin særidrett. Møtene gjennomføres på kveldstid.

Treffene har hatt som innhold å gi oppdatering på kurs som tilbys, lov og organisasjonsarbeidet, arrangementstips, erfaringsutveksling mellom deltagere.

I fortsettelsen kunne det også være nyttig at man i tillegg til dette også utvikler betydningen av «Trønderidretten i posisjon», kompetanse -kjennskap til idrettspolitiske tema, påvirkningsarbeidet, planprosessarbeidet og offentlige styringsstrukturer. Koble seg på det forumet som administrasjonen i STIK allerede har etablert kan være tiltak som iverksettes.

**4)Særkretsforum store særkretser/regioner**

I de to siste tingperiodene har det vært etablert et forum for daglig leder i Trøndelag Fotballkrets, Norges Håndballforbund Region Nord (tidligere Midt-Norge, men nå også tatt over ansvar for de tre nordligste fylkene), Sør-Trøndelag Skikrets og Sør-Trøndelag Idrettskrets.

I forrige periode ble dette videreutviklet til også styreledere fra de 4 organisasjonene.

Hovedformålet med dette arbeidet er erfaringsutveksling, oppdatere hverandre på hva man jobber med (inkludert utfordringer), diskutere problemstillinger som kan skyldes kryssende interesser/arrangement mellom disse særidrettene, tidlig spesialisering, topping, idrettspolitikk, betydning/konsekvens av «Trønderidretten i posisjon». Videre gjennomføre «Før kampen seminarer» sammen med RBK med dagsaktuelle temaer. Her bør samarbeide mellom Ressursgruppe folkehelse også involveres.

Idrettspolitisk vorspiel i forbindelse med Trøndelagsmøte er noe som bør videreføres og videreutvikles. Forslag til innhold og tiltak er allerede foreslått.

Det bør i tillegg etterstrebes å få til en felles arena i tillegg til det ordinære kretstinget og ledermøte mellom de små- og mellomstore særkretser/regioner og de store særkretser/regioner.

**5)Anleggsutvalg**

Uten anlegg, ingen aktivitet. Vi vet at dette er en av de absolutt viktigste faktorer for å kunne drive sin aktivitet. Dette dreier seg om både innendørs- og utendørsanlegg. I vårt fylke er det flere idrettslag som har gjort og gjør betydelige investeringer i egne idrettsanlegg.

Investeringene som må gjøres er ofte store og kompleksiteten i prosessen «fra IDE til VIRKELIGHET» ofte store. Kunnskap om de ulike kostnadsdrivere og ikke minst den krevende driftsfasen er også noe som er avgjørende å få kunnskap om.

Kommune- og fylkessammenslåing vil føre til endringer som også vil kunne få betydning for idretten i de involverte områder. Det vil derfor være av stor verdi at disse tilføres tilstrekkelig kunnskap om disse prosessene og kartlegger eventuelle anleggspolitiske virkninger dette kan få.

Interkommunalt samarbeide er et arbeide som er i gang, men per dato langt fra vellykket. Det registreres likevel større velvilje mellom de styrende politiske miljø i flere kommuner. Det er gjennomført et møte mellom ordførerne i Trondheimsregion, administrative ledere i fylkeskommune/kommuner og styreleder/organisasjonssjef STIK. Det er her allerede avtalt et nytt møte hvor man skal konkretisere konkrete anlegg.

Det foreslås at dette arbeidet blir en tydeligere del i styret. Forslag til innhold og tiltak er allerede foreslått.

Det foreslås også at utvalget tar kontakt med Nord-Trøndelag Idrettskrets for å sjekke interesse, mulighet for etablering av et eget felles anleggsutvalg for idrettskretsene. Det tidligere arbeidet i prosjektet Trønderidretten i samarbeid kan være en naturlig tilnærming til dette arbeidet.

**6)Idrettsrådforum**

En av de oppgavene som Sør-Trøndelag Idrettskrets har er å etablere idrettsråd i alle kommunene. I våre 26 kommuner har vi lyktes å etablere idrettsråd i 24 kommuner. Aktivitetsnivået til disse idrettsrådene er svært forskjellig. Fra Idrettsrådet i Trondheim med 2 heltidsansatte og et meget aktivt styre til de andre 23 idrettsråd uten fast ansatte, men hvor flere likevel har en god aktivitet. Idrettsrådene skal motta økonomiske støtte fra sine respektive kommuner i tillegg til at STIK bidrar med en liten sum knyttet til møtekostnader etc.

STIK har stort sett lyktes med å avholde egne møter med alle idrettsrådene i hver tingperiode.

Idrettsrådene er STIK ute i alle kommunene- dvs idrettens paraplyorganisasjon i hver enkelt kommune. Derfor er det viktig at vi bygger sterke og gode idrettsråd.

For å bygge dette videre foreslår vi at det etableres en sonestruktur hvor flere idrettsråd organiseres(NB, ikke slås sammen). Hver sone får en egen koordinator(en av lederne i de aktuelle idrettsrådene) som vil fungere som et fellespunkt ved aktuelle saker fra for eksempel STIK. Disse koordinatorene vil få ekstra støtte og oppfølging fra STIK for å kunne være en ressurs i sin sonegruppe.

Vi foreslår at forumet foreslår en soneinndeling, forslag til soneledere og konkretisering av innhold i oppgaver og eventuelle økonomiske konsekvenser. Dette legges deretter frem for styret for behandling.

**Organisasjonssjefens innstilling til vedtak**

Forslag til organisering ble vedtatt med noen korrigeringer/presiseringer.

**Vedtak:**

**Vedtaket var enstemmig uten korrigeringer.**

# Sak 17/16-18 Representasjon Sør-Trøndelag Idrettskrets

**Saksvedlegg**

Ingen

**Saksfremlegg**

Sør-Trøndelag Idrettskrets mottar ofte invitasjoner til jubileer for idrettslag, årsmøter/ting særkretser, samlinger for idrettskretser, NIF arrangementer som Idrettsting og Ledermøter, konferanser og seminarer, invitasjoner fra politisk og administrative miljøer lokalt – regionalt og nasjonalt, invitasjoner fra næringslivsarrangement og idrettsarrangement.

Flere av disse er personlige invitasjoner, mens noen har organisasjonsleddet som adressat.

Vi ønsker å foreslå noen generelle prinsipper som avklarer deltagelse fra STIK.

I tillegg til disse vil også økonomi/kostnader ved deltagelse alltid bli vurdert.

**Forslag**

**Personlige invitasjoner** inkludert til rolle som for eksempel Styreleder og organisasjonssjef: Alltid den som mottar invitasjon.

**Invitasjoner adressert Sør-Trøndelag idrettskrets**

Henvendelser som angår administrasjonen- organisasjonssjef avgjør

Henvendelser som angår politisk miljø- styreleder avgjør, eller den han bemyndiger

Henvendelser som går på områder hvor styret har tildelt noen ansvarsområde- denne deltar

**Organisasjonssjefens innstilling til vedtak**

Representasjonsprinsipper for Sør-Trøndelag Idrettskrets vedtas.

**Vedtak:**

**Som innstilling. Vedtaket var enstemmig.**

# Sak 18/16-18 Eierskapsstrategi Sør-Trøndelag Idrettskrets

**Saksvedlegg**

a)Eierstrategi

**Saksfremlegg**

I forbindelse med at Sør-Trøndelag Idrettskrets tidligere eide et selskap med navn Idrettsbingo AS ble det den gang (Sak 9/12-14-16 Eierskap-policy Idrettsbingo AS) vedtatt å etablere en eierstrategi-policy for eierskapet i nevnte selskap, men også som en strategi for eventuelle andre vurderinger rundt oppkjøp, etableringer, drift av selskaper.

Strategien omhandler blant annet styresammensetning, kompetanse og utbyttepolitikk.

Arbeidsgruppen som utarbeidet dette var:

Terje Roel(leder)

Bård Benum (konsernsjef Powel og idrettsbakgrunn fra bla ski)

Bjørn Atle Haugen (Chief Compliance Officers DNB og tidligere styreleder Tiller fotball)

Torbjørg Vanvik (Direktør eierstyring Helse Midt og bakgrunn fra håndball)

Kjell Bjarne Helland (sekretær)

Sør-Trøndelag Idrettskrets har i dag en eierandel på 26% i Trondheim Idrettsklinikk AS.

Strategien legges frem for det nye styret for behandling.

**Organisasjonssjefens innstilling til vedtak**

Eierskapsstrategien vedtas med noen få korrigeringer.

**Vedtak:**

**Vedtaket var enstemmig uten korrigeringer.**

# Sak 19/16-18 Møteplan 2016

**Saksvedlegg**

a)Ingen

**Saksfremlegg**

Viser til sak 12/16-18. Dette saken ble utsatt og overført til dette styremøte. Styremøte som da var foreslått til mandag 20. juni 2016, ble flyttet til mandag 27. juni 2016.

Det legges opp til 11 styremøter i året. Styremøtene vil i utgangspunktet ha en varighet på ca 3 timer. De fleste styremøtene vil finne sted i Idrettens Hus i Trondheim, men det vil også bli avholdt styremøter på andre steder i kommende tingperiode.

Det må i denne perioden også påregnes at kan bli noen ekstraordinære styremøter, og da med bakgrunn i tingvedtak om utredning sammenslåing av NTIK og STIK.

|  |  |  |  |
| --- | --- | --- | --- |
| **Dag** | **Dato** | **Klokkeslett** | **Sted** |
| Mandag | 20.6 | 17.00-20.00 | Idrettens Hus |
| Mandag | 22.8 | 17.00-20.00 | Idrettens Hus |
| Mandag | 19.9 | 17.00-20.00 | Midtre Gauldal |
| Mandag | 10.10 | 17.00-19.30 | Idrettens Hus |
| Fredag | 14.10 | 18.00-23.00 | Idrettens Hederskveld |
| Mandag | 14.11 | 17.00-23.00 | Klæbu |
| Mandag | 12.12 | 17.00-23.00 | Idrettens Hus |
| Torsdag | 15.12 | 13.00 | Julekaffe-Scandic Lerkendal |
| Mandag | 16.1.17 | 17.00-20.00 | Idrettens Hus |
| Mandag | 20.2 | 17.00-20.00 | Selbu |
| Mandag | 20.3 | 17.00-20.00 | Idrettens Hus |
| Mandag | 24.4 | 17.30-20.00 | Ledermøte/Trondheim |

**Organisasjonssjefens innstilling til vedtak:**

Vedlagte forslag til møteplan vedtas i sin helhet.

**Vedtak:**

**Møteplan vedtatt med følgende endringer:**

**Mandag 22.8 – endres til mandag 29.8**

**Mandag 14.11 – endres til mandag 7.11**

**Mandag 24.4.17 endres til onsdag 26.4 17**